CLC (kumpulan muzik)

**CLC** (Hangul: 씨엘씨, singkatan untuk **Crystal Clear**) adalah kumpulan wanita dari Korea Selatan dibentuk oleh Cube Entertainment pada tahun 2015. Kumpulan ini terdiri daripada tujuh orang ahli: Seunghee, Yujin, Seungyeon, Sorn, Yeeun, Elkie dan Eunbin. Elkie meninggalkan kumpulan ini pada bulan Februari 2021 dan Sorn meninggalkan kumpulan ini pada bulan November 2021

Kumpulan ini debut menerusi album mini  pertama mereka *First* dengan single utama "Pepe", dikeluarkan pada 19 Mac 2015 dengan lima orang ahli orang kumpulan: Seunghee, Yujin, Seungyeon, Sorn dan Yeeun. Selebihnya dua orang ahli, Elkie dan Eunbin, ditambahkan ke kumpulan semasa album mini ketiga mereka *Refresh* pada 29 Februari 2016, walaupun Eunbin tidak ikut serta promosi sehingga perilisan album mini keempat mereka *Nu.clear* pada bulan Mei 2016.

Kumpulan ini dibubarkan pada 20 Mei 2022, selepas Cube Entertainment mengumumkan pada hari yang sama bahawa "aktiviti rasmi" mereka telah berakhir dengan perkhidmatan tapak peminat global CLC U Cube mereka dihentikan pada 6 Jun.

## Sejarah

### Pra-debut
Lima orang ahli asal CLC (Seunghee, Yujin, Seungyeon, Sorn dan Yeeun) membuat penampilan pertama mereka penampilan sebagai penari sokongan untuk G.NA pada tahun 2014. Mereka juga menjadi model untuk jenama seragam Smart, yang ditampilkan dalam video muzik promosi dengan kumpulan lelaki Got7 dan B1A4. Sebelum debut rasmi mereka, kumpulan ini mula mendapat publisiti melalui persembahan jalanan yang mereka adakan untuk mengumpul wang untuk kanak-kanak kurang upaya. Ini dipaparkan dalam rancangan realiti web mereka, *CLC's Love Chemistry*.

### 2015: Debut dengan ''First Love'' dan ''Question''

CLC pada asalnya membuat kemunculan pertama dengan 5 ahli iaitu Seunghee, Yujin, Seungyeon, Sorn dan Yeeun. Mereka mengeluarkan album mini pertama mereka *First Love*, termasuk dengan single utama "Pepe", pada 19 Mac. Debut showcase mereka telah diadakan sehari sebelumnya di Hotel Acts di Seoul, di mana mereka mempersembahkan lagu sulung mereka buat kali pertama.. Mereka membuat persembahan di program muzik pertama mereka di *[[M Countdown]]*. "Pepe" ialah nombor tarian retro yang ditulis oleh Duble Sidekick dan Yang Geng. Sebahagian daripada koreografi lagu itu telah dikoreografi oleh Rain.

Pada 16 April, CLC mengeluarkan single digital mereka bertajuk "Eighteen", digambarkan sebagai lagu tentang cinta remaja yang dipengaruhi oleh 1960-an/70-an motown dan 1980-an synthpop. Pada 17 April, kumpulan ini memulakan promosi mereka untuk "Eighteen" di dalam *[[Music Bank (rancangan TV)|Music Bank]]*. Album mini kedua mereka *Question* telah dikeluarkan pada 28 Mei dengan single utama "Curious (Like)". Pada 10–11 Oktober, CLC mengadakan jelajah promosi luar negara pertama mereka di Malaysia bertajuk "First Love Promo Tour in Malaysia". Universal Music Malaysia mengadakan keluaran "Edisi Istimewa Asia" album *Question*. Album ini mengandungi lagu daripada *First Love*, *Question* dan lagu single "Eighteen".

### 2016: Perubahan sebagai 7 ahli, ''Refresh'', debut Jepun dengan ''NU.CLEAR'' dan ''Chamisma''

Album mini ketiga mereka *Refresh* dengan single utama  "High Heels" dikeluarkan pada 29 Februari. Ini menandakan penambahan dua ahli baharu: Elkie Chong dan Kwon Eunbin. Eunbin ialah peserta rancangan survival kumpulan wanita Mnet *[[Produce 101]]* pada masa itu. Menurut Cube Entertainment, Eunbin pada asalnya telah menyertai CLC pada tahun 2015 tetapi ditukarkan kembali kepada status pelatih selepas kelewatan album baru kumpulan ini. Oleh kerana sekatan kontrak *Produce 101*, beliau tidak akan mempromosi "High Heels" dalam rancangan muzik atau siaran lain dan babaknya di dalam video muzik dipotong. Rancangan agensi ini untuk Eunbin menyertai promosi "High Heels" jika beliau tersingkir daripada rancangan ini atau untuk menangguhkan aktiviti beliau sebagai sebahagian daripada kumpulan ini sehingga selepas promosi *Produce 101* jika beliau diumumkan sebagai pemenang. Pada 29 Februari, CLC mengeluarkan versi pendek video muzik "High Heels" yang memasukkan Elkie tetapi meninggalkan Eunbin. Versi penuh video muzik yang memasukkan bahagian Eunbin, dikeluarkan pada 21 Mac.

CLC membuat kemunculan Jepun pertama mereka pada 13 April menerusi perilisan album mini Bahasa Jepun pertama mereka, "High Heels". Album ini mengandungi versi Bahasa Jepun untuk lagu "Pepe", "First Love", "Like", "High Heels", dan cover lagu daripada Kylie Minogue "I Should Be So Lucky".

Pada 12 Mei, CLC melancarkan saluran Aplikasi V Naver rasmi mereka disusuli dengan siaran penampilan langsung pertama Eunbin bersama kumpulan ini.. Kumpulan ini mengeluarkan album mini keempat mereka, *Nu.Clear* pada 30 Mei bersama lagu utama "No Oh Oh" yang ditulis oleh Shinsadong Tiger. CLC menjalankan promosi album sebagai kumpulan tujuh orang ahli pada bulan Jun. Pada 27 Julai, kumpulan ini mengeluarkan album mini Bahasa Jepun kedua mereka *Chamisma*. Album mini ini memuncak pada #9 di Carta Album Harian Oricon, menjadikannya keluaran pertama mereka untuk memasuki 10 Teratas carta Oricon.

### 2017: ''Crystyle'' dan ''Free'sm''

Pada 9 Januari, CLC mengadakan pertemuan peminat solo Jepun pertama mereka di Tower Records di Tokyo. Pada 17 Januari 2017, kumpulan ini mengeluarkan album mini kelima mereka *Crystyle*. Ia menandakan imej baru kumpulan ini yang telah dirombak, dengan konsep hip-hop yang lebih berkarisma. Album mini ini mengandungi enam buah lagu termasuk lagu utama EDM/trap "Hobgoblin" (도깨비) yang ditulis oleh Seo Jae-woo, Big Sancho, Son Yeong-jin dan Hyuna. *Crystyle* menduduki tempat #6 di dalam carta Album Dunia Billboard manakala lagu "Hobgoblin" menduduki tempat #4 di dalam carta Jualan Lagu Digital Dunia. Pada 27 Mei, kumpulan ini mengadakan pertemuan peminat pertama untuk kelab peminat mereka, Cheshire, "Majlis Kemasukan Cheshire 2017". Ia berlangsung di Olympic Hall Muse Live di Seoul.

CLC mengeluarkan album mini keenam mereka *Free'sm* pada 3 Ogos. Tajuk album ialah portmanteau pada perkataan "prism" dan "free", yang menerangkan hala tuju muzik dan konsep kumpulan untuk album mini ini. Album ini diilhamkan oleh kumpulan wanita 1990-an Fin.K.L dan S.E.S.. Ia mengandungi enam lagu termasuk single utama balada R&B "Where Are You?" (어디야?). Ini adalah satu lagi imej baharu untuk kumpulan ink, berbeza dengan konsep kumpulan sebelumnya dengan "Hobgoblin".

### 2018: ''Black Dress''

Kumpulan ini mengeluarkan lagu "To The Sky" pada 1 Februari 2018 sebagai lagu pra-perilisan dari album mini mereka yang akan datang. Kumpulan ini mengeluarkan album mini ketujuh mereka *Black Dress* pada 22 Februari. CLC mengadakan konsert ulang tahun ketiga mereka "Black Dress" pada 1 April. Ia adalah konsert amal berasaskan derma di mana para peserta membuat sumbangan kepada Persatuan Diabetes. CLC mengadakan konsert *CLC Live Show In Hong Kong 2018 - Black Dress* mereka di Macpherson Stadium di Hong Kong pada 20 Julai.

Pada 20 November 2018, Cube Entertainment mengumumkan bahawa Elkie akan membuat debut solo rasminya pada 23 November 2018, dengan single digital "I Dream".

### 2019: ''No.1'' dan single digital
Pada 30 Januari 2019, CLC mengeluarkan album mini kelapan mereka *No.1* dengan single utama "No". "No" dihasilkan bersama dan ditulis bersama oleh rakan seagensi Jeon So-yeon dan ditulis bersama oleh ahli Yeeun. *No.1* memulakan debutnya di No 5 di Carta Album Dunia Billboard. Pada 12 Februari, CLC memperoleh kemenangan program muzik pertama di *[[The Show (siri TV Korea Selatan)|The Show]]* untuk single utama "No".

Pada 29 Mei, kumpulan ini mengeluarkan "Me" sebagai single digital. Lagu itu ditulis bersama oleh ahli Yeeun.

Pada 6 September, CLC mengeluarkan single digital keempat mereka "Devil", dengan Yeeun sebagai menyumbang lirik.

### 2020–2022: Pengiktirafan seluruh dunia, penciptaan semula, ahli meninggalkan kumpulan, Yujin debut bersama Kep1er dan dibubarkan
Pada 1 Mac 2020, *Billboard* melaporkan bahawa single "Me" dan "Devil" memulakan debutnya di nombor 5 dan 7, masing-masing di Carta Lagu Digital Dunia AS, beberapa bulan selepas perilisan rasmi mereka dengan "Me" menjadi yang kedua lagu terlaris minggu itu hanya selepas "Black Swan" dari BTS.

Pada 13 Ogos 2020, Cube Entertainment mengumumkan bahawa CLC akan membuat comeback pada 2 September 2020, hampir setahun setelah perilisan terakhir mereka. Pada 20 Ogos, CLC mengeluarkan logo baru, monogram yang lebih sederhana dan matang dengan huruf 'L' bergaya untuk kelihatan seperti '7' terbalik merujuk kepada tujuh orang ahli. Pada 21 Ogos, Dive Studios mengumumkan bahawa kumpulan ini akan menjadi tuan rumah podcast musim ketiga *Idol 42*, mengikuti CIX dan Verivery, mulai 27 Ogos. Pada 2 September, CLC mengeluarkan single "Helicopter." Digambarkan sebagai "trap pop dan EDM powerhouse song", "Helicopter" ditulis bersama oleh ahli Yeeun. Pada 17 September 2020, CLC mengeluarkam video promosi bekerjasama dengan daerah Seongdong-gu, untuk mempromosikan pertumbuhan semula kota di daerah itu.

Pada 25 Disember 2020, Elkie mengirim notis undang-undang kepada Cube Entertainment yang meminta penamatan kontraknya. Dia mengatakan bahawa dia belum dibayar untuk kegiatan lakonannya, dan bahawa Cube Entertainment telah menghentikan "sokongan pembangunan" mereka terhadap CLC, sehingga masa depan kumpulan itu ditangguhkan. Pada 3 Februari 2021, Cube Entertainment mengesahkan Elkie meninggalkan kumpulan ini, dan kontraknya dengan syarikat itu telah ditamatkan.

Pada 9 Mac 2021, ahli CLC Seunghee, Yeeun dan Seungyeon mengeluarkan runut bunyi yang disebut "Another Level" untuk drama web Korea "Be My Boyfriend". 
Pada 17 Mac 2021, Cube Entertainment mengumumkan bahawa Sorn akan membuat debut solo rasmi pada 23 Mac 2021, dengan single digital Bahasa Inggeris "Run".

Pada 7 Jun 2021, *SPOTV News* melaporkan bahawa Yujin akan mengambil bahagian dalam projek debut kumpulan wanita yang akan datang Mnet *[[Girls Planet 999]]*.

Pada 13 Ogos 2021, Yujin menyebut dalam sebuah wawancara di *Girls Planet 999* bahawa dia diberitahu oleh syarikat bahawa "dia tidak akan lagi bekerja sebagai satu pasukan". Cube Entertainment bagaimanapun tidak mengesahkan kenyataan yang dibuat. Pada 22 Oktober, semasa episod akhir *Girls Planet 999*, Yujin menduduki tempat ke-3 dan mendapat tempat sebagai ahli kumpulan debut, Kep1er.

Pada 16 November, Cube Entertainment mengumumkan Sorn telah meninggalkan kumpulan ini dan syarikat selepas kontrak eksklusifnya ditamatkan.

Pada 18 Mac 2022, Cube Entertainment mengumumkan bahawa Seungyeon dan Yeeun akan meninggalkan syarikat itu kerana mereka telah memilih untuk tidak memperbaharui kontrak mereka dengan syarikat itu.

Pada 20 Mei 2022, Cube Entertainment mengumumkan kumpulan ini telah dibubarkan secara rasmi dengan perkhidmatan tapak peminat global CLC U Cube mereka dihentikan pada 6 Jun.

## Bekas ahli

### Garis masa

* Merah (menegak) menunjukkan perilisan.

## Diskografi

**Album mini Korea**
* *First Love* (2015)
* *Question* (2015)
* *Refresh* (2016)
* *Nu.Clear* (2016)
* *Crystyle* (2017)
* *Free'sm* (2017)
* *Black Dress* (2018)
* *No.1* (2019)

**Album mini Jepun**
* *High Heels* (2016)
* *Chamisma* (2016)

## Filemografi

### Rancangan realiti

## Pautan luar

* Kafe rasmi 

## Rujukan